Maldini Kacurri

Maldini Kacurri (i lindur më 4 tetor 2005) është një futbollist profesionist shqiptar i cili luan si mbrojtës për klubin anglez Morecambe, në huazim nga Arsenali, dhe kombëtaren shqiptare.

Jeta e hershme
Kacurri lindi në Luisham të Londrës më 4 tetor 2005 nga një familje shqiptare nga Lezha që ka emigruar në Angli. Babai i tij i vuri emrin Maldini në nder të mbrojtësit legjendar Paolo Maldini. Familja e tij është e besimit katolik.

Karriera me klube
Kacurri hodhi hapat e parë në futboll duke u bërë pjesë e akademisë së Fulhamit, kurse në vitin 2022 i'u bashkua akademisë së Arsenalit. Ai ishte titullar i rregullt me ekipin nën-21 në Premier Ligën 2.

Kacurri filloi të stërvitej me ekipin e parë gjatë sezonit 2022–23. Ai firmosi kontratën e parë si profesionist më 4 korrik 2024. Më 15 shtator, ai u përfshi në ekip për ndeshjen kundër Tottenhamit në kampionat. Dhjetë ditë më pas, Kacurri bëri debutimin e tij si profesionist në fitoren 5–1 kundër Bolton Wanderers, duke zëvëndësuar italianin Riccardo Calafiori në pjesën e dytë. Ai u bë shqiptari i parë që luan me Arsenalin.

Më 3 shkurt 2025, Kacurri u dërgua në huazim te Bromley në Ligën e Dytë deri në përfundim të sezonit.

Më 17 shtator 2025, Kacurri u huazua te Morecambe në Ligën e Pestë Angleze deri në fund të sezonit 2025–26.

Karriera ndërkombëtare
Në qershor 2021, Kacurri u thirr për herë të parë në kombëtaren shqiptare nën-17 për dy ndeshjet miqësore kundër Rusisë dhe Sllovenisë, duke u aktivizuar si zëvëndësues në të dyja. Më 14 qershor 2023, ai debutoi me ekipin nën-19 duke luajtur 28 minuta si zëvëndësues në ndeshjen miqësore të fituar 1–0 kundër Kosovës.

Në shtator 2025, Kacurri u thirr në ekipin e parë nga trajneri Sylvinho për ndeshjen miqësore kundër Gjibraltarit, duke zëvëndësuar Adrian Bajramin i cili kishte vendosur të përfaqsonte Zvicrën. Ai u aktivizua 90 minuta si titullar në një fitore minimale 1–0.

Profili i lojtarit
Kacurri është një qëndër-mbrojtës shtatëlartë dhe fizik, i cili dallohet për forcën e tij dhe aftësinë në duelet ajërore.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaFA CupEFL CupEvropaTjetërGjithsejDivizioniNdshGolaNdshGolaNdshGolaNdshGolaNdshGolaNdshGolaArsenal U212022–23————10102024–25————2020Total————3030Arsenal2024–25Premier League00001000—10Bromley (huazim)2024–25League Two30————30Gjithsej karriera300010003070

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria202510Gjithsej10

Referime

Lidhje të jashtme

Kategoria:Lindje 2005
Kategoria:Njerëz që jetojnë
Kategoria:Futbollistë nga Lezha
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në Arsenal F.C.
Kategoria:Futbollistë në Bromley F.C.
Kategoria:Futbollistë në Morecambe F.C.
Kategoria:Futbollistë në EFL League Two